pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. นำชาวสาธารณสุขปลูกต้นไม้ให้แผ่นดิน “สาธารณสุขร่วมใจ ปลูกต้นไม้ให้แผ่นดิน”
วันจันทร์ที่ 18 กันยายน 2560
รมว.สธ. นําชาวสาธารณสุขปลูกต้นไม้ให้แผ่นดิน “สาธารณสุขร่วมใจ ปลูกต้นไม้ให้แผ่นดิน”
รัฐมนตรีว่าการกระทรวงสาธารณสุข  นําชาวสาธารณสุขทั่วประเทศปลูกต้นไม้ในโครงการ  “สาธารณสุขร่วมใจ   ปลูกต้นไม้ให้แผ่นดิน”  เพื่อเฉลิมพระเกียรติสมเด็จพระเจ้าอยู่หัวรัชกาลที่ 10
เนื่องในโอกาสเฉลิมพระชนมพรรษาครบ 65 พรรษา เมื่อวันที่ 28 กรกฎาคม 2560 รําลึกในพระมหากรุณาธิคุณของสมเด็จพระเจ้าอยู่หัวรัชกาลที่ 9 และสมเด็จพระนางเจ้าสิริกิตติ์ พระบรมราชินีนาถในรัชกาลที่ 9
เช้าวันนี้ (18 กันยายน 2560) ที่กระทรวงสาธารณสุข จังหวัดนนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข เปิดโครงการ “สาธารณสุขร่วมใจ ปลูกต้นไม้ให้แผ่นดิน” เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสเฉลิมพระชนมพรรษา ครบ 65 พรรษา วันที่ 28 กรกฎาคม 2560 และรําลึกในพระมหากรุณาธิคุณของ สมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระนางเจ้าสิริกิตติ์ พระบรมราชินีนาถ ในรัชกาลที่ 9
ศ.คลินิก เกียรติคุณ นพ.ปิยะสกล กล่าวว่า รัฐบาลได้จัดทําโครงการ “ประชารัฐร่วมใจปลูกต้นไม้ให้แผ่นดิน” รณรงค์ส่งเสริมให้หน่วยงานภาครัฐ เอกชน องค์กรปกครองท้องถิ่นและประชาชน ร่วมกิจกรรมปลูกต้นไม้เพิ่มพื้นที่ป่า พื้นที่สีเขียว และปลูกฝังจิตสํานึกในการอนุรักษ์ต้นไม้ให้แก่ประชาชนทุกคน โดยให้ทุกภาคส่วนปลูกและบํารุงต้นไม้ทั้ง 77 จังหวัด เพื่อเสริมสร้างความรัก ความสามัคคี และร่วมกันกระทําความดีให้กับประเทศชาติ ทําให้ทุกภาคส่วนได้มีโอกาสถวายความจงรักภักดีและสํานึกในพระมหากรุณาธิคุณ ดําเนินการในระหว่างวันที่ 7 สิงหาคม - 30 กันยายน 2560
ในส่วนของกระทรวงสาธารณสุขได้จัดทําโครงการ “สาธารณสุขร่วมใจ ปลูกต้นไม้ให้แผ่นดิน” ขึ้น โดยให้หน่วยงานในสังกัด จัดกิจกรรมปลูกต้นไม้พร้อมกันทั่วประเทศ ในส่วนกลางจัดขึ้น ณ บริเวณลานพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ คณะผู้บริหารได้ร่วมกันปลูกต้นกระทิง (สาระภีทะเล), ต้นหูกระจง, ต้นลีลาวดีขาวพวง และต้นรวงผึ้ง ซึ่งเป็นต้นไม้ประจํารัชกาลที่ 10 รวมทั้งหมด 36 ต้น ในส่วนภูมิภาคจัดกิจกรรมปลูกต้นไม้ ณ บริเวณที่ตั้งของแต่ละหน่วยงาน
“การปลูกต้นไม้ช่วยสร้างความอุดมสมบูรณ์ให้แก่ทรัพยากรป่าไม้ ช่วยเพิ่มพูนความหลากหลายของระบบนิเวศน์ที่มนุษย์จําเป็นต้องพึ่งพิงอาศัยในการดํารงชีวิตทั้งทางตรงและทางอ้อม ผมขอเชิญชวนทุกคนร่วมเป็นส่วนหนึ่งในการสืบสานพระราชปณิธานด้านการอนุรักษ์ทรัพยากรธรรมชาติและสิ่งแวดล้อม ด้วยการร่วมกันปลูกต้นไม้ให้แผ่นดินบนพื้นที่ของท่าน พื้นที่สาธารณะ พื้นที่ของรัฐ เป็นการอนุรักษ์ต้นไม้และทรัพยากรป่าไม้ให้แก่ชนรุ่นหลัง อยากให้ทุกคนภาคภูมิใจดูแล “ต้นไม้ของท่าน” ให้เติบโตอย่างมั่นคง แตกกิ่งก้านสาขาให้ความร่มเย็น เพื่อความมั่นคง มั่งคั่ง ยั่งยืน ของประเทศชาติ และลูกหลานไทยในอนาคต” ศ.คลินิก เกียรติคุณ นพ.ปิยะสกล กล่าว
******************************* 18 กันยายน 2560
รัฐบาลไทย-ข่าวทำเนียบรัฐบาล-นายกรัฐมนตรีย้ำเป็นสะพานเชื่อมความร่วมมือระหว่าง G20 และ G77
วันพุธที่ 19 ตุลาคม 2559
นายกรัฐมนตรีย้ําเป็นสะพานเชื่อมความร่วมมือระหว่าง G20 และ G77
วันนี้ (5 กันยายน 2559) เวลา 10.05 น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี ได้กล่าวแสดงวิสัยทัศน์ในการประชุมฯ หัวข้อ “การประสานนโยบายและแนวทางการพัฒนาใหม่ ๆ เพื่อการเติบโตของเศรษฐกิจโลก
นายกรัฐมนตรีกล่าวแสดงความประทับใจงานเลี้ยงต้อนรับที่อบอุ่นและการแสดงที่อลังการผสมผสานอารยธรรมจีนและตะวันตกอย่างลงตัวผ่านการใช้เทคโนโลยีทันสมัย พร้อมทั้งกล่าวขอบคุณรัฐบาลจีนที่เชิญไทยในฐานะประธาน G77 เข้าร่วมการประชุมครั้งนี้ ซึ่งให้ความสําคัญกับวาระการพัฒนาและสะท้อนบทบาทที่สร้างสรรค์ของจีนในการสร้างสะพานเชื่อมระหว่าง G20 และ G77 ซึ่งสอดคล้องกับแนวนโยบายของไทย
นายกรัฐมนตรีกล่าวว่า ในสภาวะที่เศรษฐกิจโลกชะลอตัวและเผชิญกับความท้าทายในหลากมิติ ทุกฝ่ายต้องร่วมมือกันมากขึ้นโดยไม่ทิ้งใครไว้ข้างหลัง ด้วยการผนึกกําลังสร้างความร่วมมือรูปแบบใหม่เพื่อเป็น “ยานยนต์แห่งศตวรรษที่ 21” ขับเคลื่อนเศรษฐกิจโลกสู่แนวทางการพัฒนาใหม่ (New Path of Growth) ต้องกล้าคิดนอกกรอบและก้าวข้ามเส้นแบ่งในรูปแบบเดิม ๆ เพื่อสร้างหุ้นส่วนระดับโลก ที่ไม่จํากัดรูปแบบของความร่วมมือ
ทั้งนี้ ในการผลักดันความร่วมมือใหม่เพื่อการเติบโตของเศรษฐกิจโลกต้องลงมือทําใน 3ส่วน ดังนี้ประการที่หนึ่งการประสานนโยบายและความร่วมมือเพื่อให้โอกาสและทางเลือกและไม่ปิดกั้นประเทศกําลังพัฒนาประการที่สองการให้ความสําคัญกับการปฏิรูปโครงสร้างทางเศรษฐกิจจากภายในได้แก่ พัฒนาทรัพยากรมนุษย์พัฒนาวิทยาศาสตร์ เทคโนโลยีนวัตกรรมและการส่งเสริม SMEsประการที่สามสนับสนุนทุกภาคส่วนให้เข้ามามีส่วนร่วม ผ่านกลไกประชารัฐ เพื่อสร้างความเข้มแข็งจากภายในลดความเหลื่อมล้ํา ซึ่งไทยเองได้พยายามเร่งแก้ไขปัญหาภายในควบคู่ไปกับการพัฒนา
ในช่วงท้าย นายกรัฐมนตรีกล่าวสนับสนุนวาระการปฏิรูปของ G20ที่เน้นการเติบโตที่เข้มแข็งยั่งยืน และสมดุล และในฐานะตัวแทนของ G77 ขอให้ G20 ร่วมมือร่วมใจ โดยอาศัยประสบการณ์ และทรัพยากรที่มีอยู่ เป็นผู้นําขับเคลื่อนยานยนต์ใหม่ที่จะนําพาโลกไปสู่แนวทางการพัฒนาใหม่อย่างยั่งยืนโดยไม่ทิ้งใครไว้ข้างหลังดังคํากล่าวที่ว่า แข็งแกร่งไปด้วยกัน
รัฐบาลไทย-ข่าวทำเนียบรัฐบาล-มหาดไทยขอบคุณคนไทยช่วยอุดหนุนสินค้าไทยในงาน “OTOP Midyear 2017”  8 วัน เงินสะพัดสู่เศรษฐกิจชุมชน 857 ล้านบาท
วันจันทร์ที่ 29 พฤษภาคม 2560
มหาดไทยขอบคุณคนไทยช่วยอุดหนุนสินค้าไทยในงาน “OTOP Midyear 2017”  8 วัน เงินสะพัดสู่เศรษฐกิจชุมชน 857 ล้านบาท
มหาดไทยขอบคุณคนไทยช่วยอุดหนุนสินค้าไทยในงาน “OTOP Midyear 2017”  8 วัน เงินสะพัดสู่เศรษฐกิจชุมชน 857 ล้านบาท
วันนี้ (26 พ.ค.60) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยได้จัดงาน “OTOP Midyear 2017” ขึ้นในระหว่างวันที่ 18-25 พฤษภาคม 2560 รวม 8 วัน ณ อาคารชาเลนเจอร์ 1-3 ศูนย์แสดงสินค้าและการประชุมอิมแพ็ค เมืองทองธานี ภายใต้แนวคิด “BEST LOCAL TO GLOBAL : ภูมิใจ ภูมิปัญญาไทย ระดับโลก” ซึ่งการจัดงานในครั้งนี้ถือว่าประสบความสําเร็จเป็นอย่างยิ่ง มีพี่น้องประชาชนเยี่ยมชมงานและเลือกซื้อเลือกหาสินค้าที่ได้รับการคัดสรรสุดยอดผลิตภัณฑ์จากทั่วประเทศจํานวนมากกว่า 3,000 ร้านค้า อาทิ ผลิตภัณฑ์ OTOP BRAND NAME, OTOP Premium เพื่อการส่งออก, OTOP ขึ้นเครื่องบิน, OTOP ชวนชิม, OTOP Best Seller และสินค้าจากบริษัท ประชารัฐรักสามัคคี จํากัด เป็นต้น
และภายหลังจากได้มีพิธีปิดการจัดงานไปแล้วเมื่อวันที่ 25 พฤษภาคมที่ผ่านมา กระทรวงมหาดไทย โดยกรมการพัฒนาชุมชนได้สรุปผลการดําเนินงานในครั้งนี้ ตลอด 8 วันของการจัดงานมีพี่น้องประชาชนเข้าชมและจับจ่ายใช้สอย 3.6 แสนคน มียอดจําหน่ายสินค้ารวม 857.5 ล้านบาท ซึ่งเกินจากเป้าหมายที่ตั้งไว้ประมาณ 800 ล้านบาท แยกเป็นการจําหน่ายในงาน 749.6 ล้านบาท และยอดสั่งซื้อทั้งในและต่างประเทศ 107.9 ล้านบาท โดยสินค้า Best Seller ที่ได้รับความนิยมและทํายอดจําหน่ายสูงสุด ได้แก่ เครื่องประดับทองสุโขทัยลายโบราณสามารถทํารายได้ถึง 17 ล้านบาท และกลุ่มผลิตภัณฑ์เครื่องประดับจากจังหวัดจันทบุรี ทํารายได้รวมกันกว่า 32.2 ล้าน นอกจากนี้ ประเภทผลิตภัณฑ์ที่มียอดจําหน่ายสูงสุด 3 อันดับแรก คือ ผลิตภัณฑ์ผ้าและเครื่องแต่งกาย ยอดจําหน่ายรวม 267.9 ล้านบาท ผลิตภัณฑ์ของใช้และของตกแต่ง 103.2 ล้านบาท และผลิตภัณฑ์อาหาร 96.7 ล้านบาท
รองปลัดกระทรวงมหาดไทย กล่าวเพิ่มเติมว่า สําหรับการจัดงานในครั้งนี้ กระทรวงมหาดไทยได้รับความร่วมมืออย่างดียิ่งจากทุกภาคส่วนที่เกี่ยวข้องทั้งส่วนราชการ และภาคเอกชน และโดยเฉพาะอย่างยิ่งการได้รับการตอบรับจากพี่น้องประชาชนเข้าเลือกซื้อสิ้นค้าผลิตภัณฑ์จากภูมิปัญญาคนไทยในครั้งนี้ แสดงให้เห็นถึงความสําเร็จในการกระตุ้นเศรษฐกิจฐานรากที่ประชาชนยังมีกําลังซื้อสูง และที่สําคัญยังเป็นการช่วยสร้างงาน สร้างอาชีพ สร้างรายได้ให้ผู้ผลิตและผู้ประกอบการ และเป็นการกระตุ้นเศรษฐกิจในภาพรวมของประเทศอีกด้วย ซึ่งเม็ดเงินเหล่านี้จะกลับคืนไปสู่ชุมชน ทําให้พี่น้องประชาชนมีรายได้ และมีชีวิตความเป็นอยู่ที่ดีขึ้นต่อไป และสําหรับความสําเร็จในครั้งนี้ กระทรวงมหาดไทยจะได้นําไปเป็นแนวทางในการจัดงานครั้งต่อไปให้ยิ่งใหญ่ ตอบโจทย์ความต้องการของพี่น้องประชาชนในงาน “OTOP ศิลปาชีพ ประทีปไทย OTOP ก้าวไกลด้วยพระบารมี” ในเดือนสิงหาคมนี้อีกครั้ง.
ครั้งที่ 80/2560
รัฐบาลไทย-ข่าวทำเนียบรัฐบาล-ไปซื้อของอย่างไรให้ปลอดภัย
วันจันทร์ที่ 27 เมษายน 2563
ไปซื้อของอย่างไรให้ปลอดภัย
รู้ทันป้องกันได้
-ลดการไปจ่ายตลาดเหลือเพียง 1-2 ครั้ง / สัปดาห์
-สวมหน้ากาก ล้างมือก่อนและหลังไปจ่ายตลาดทุกครั้ง
รัฐบาลไทย-ข่าวทำเนียบรัฐบาล-รมว.ดิจิทัลฯ เผยมติที่ประชุม TELMIN ครั้งที่ 17 ไฟเขียวจับมือญี่ปุ่น ตั้งศูนย์พัฒนาความเชี่ยวชาญด้านความมั่นคงปลอดภัยไซเบอร์ของอาเซียนในประเทศไทย
วันพุธที่ 6 ธันวาคม 2560
รมว.ดิจิทัลฯ เผยมติที่ประชุม TELMIN ครั้งที่ 17 ไฟเขียวจับมือญี่ปุ่น ตั้งศูนย์พัฒนาความเชี่ยวชาญด้านความมั่นคงปลอดภัยไซเบอร์ของอาเซียนในประเทศไทย
รมว.ดิจิทัลฯ
รมว.กระทรวงดิจิทัลฯ เผยที่ประชุมระดับรัฐมนตรีอาเซียนด้านโทรคมนาคมและเทคโนโลยีสารสนเทศ ครั้งที่ 17 (17th TELMIN) มีมติร่วมมือกับรัฐบาลญี่ปุ่น จัดตั้ง “ศูนย์เพื่อพัฒนาความเชี่ยวชาญด้านความมั่นคงปลอดภัยไซเบอร์ของอาเซียน” ในประเทศไทย มุ่งยกระดับคนไอทีให้ 10 ประเทศอาเซียน ปีละกว่า 150 คน เพิ่มศักยภาพรับมือภัยคุกคามทางไซเบอร์ของกลุ่มประเทศอาเซียน
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากการเข้าร่วมการประชุมระดับรัฐมนตรีอาเซียนด้านโทรคมนาคมและเทคโนโลยีสารสนเทศ ครั้งที่ 17 (The 17th ASEAN Telecommunications and IT Ministers Meeting : 17th TELMIN) ณ เมืองเสียมราฐ ราชอาณาจักรกัมพูชา ในวันที่ 1 ธันวาคมที่ผ่านมา ซึ่งจัดขึ้นภายใต้หัวข้อหลัก “ICT Connectedness and Readiness: Towards a Digitally Integrated Community” นั้น ที่ประชุมระดับรัฐมนตรีอาเซียนด้านไอซีทีครั้งนี้ ได้มีการหารือร่วมกับผู้แทนของรัฐบาลประเทศญี่ปุ่น และมีมติจัดตั้ง “ศูนย์เพื่อพัฒนาความเชี่ยวชาญด้านความมั่นคงปลอดภัยทางไซเบอร์ของอาเซียน” ในประเทศไทย โดยมีวัตถุประสงค์หลักเพื่อยกระดับบุคลากรด้านไอทีให้กับ 10 ประเทศอาเซียน ปีละมากกว่า 150 คน ซึ่งได้มีการศึกษาเตรียมการเรื่องดังกล่าวมามากกว่า 2 ปี
ทั้งนี้ รัฐบาลญี่ปุ่น จะสนับสนุนงบประมาณ 5 ล้านเหรียญสหรัฐ ในระยะเวลา 4 ปี เพื่อยกระดับขีดความสามารถด้านการรักษาความมั่นคงปลอดภัยไซเบอร์ให้กับเจ้าหน้าที่รัฐใน 10 ประเทศอาเซียน โดยมุ่งพัฒนาขีดความสามารถในการรับมือภัยคุกคามทางไซเบอร์ (Incident Response) รวมถึงความสามารถในการวิเคราะห์มัลแวร์ (Malware Analysis) และความสามารถในการตรวจพิสูจน์พยานหลักฐาน (Digital Forensics) ซึ่งนอกจากการพัฒนาคนด้านไอทีของภาครัฐแล้ว ยังจะมีกิจกรรมเฟ้นหาคนรุ่นใหม่ที่รักในการทดสอบทดลองร่วมแข่งขันแก้โจทย์ปัญหาด้านความปลอดภัยทางไซเบอร์ (Cyber Security) โดยจะผลักดันจากเวทีระดับอาเซียน (Cyber SEA Game) ก้าวสู่การแข่งขันในประเทศญี่ปุ่น ซึ่งศูนย์พัฒนาความเชี่ยวชาญฯ ดังกล่าว จะเป็นทั้งแหล่งองค์ความรู้ด้านการรักษาความมั่นคงปลอดภัยไซเบอร์ รวมถึงเป็นเวทีแลกเปลี่ยนความรู้และประสบการณ์ของคนไซเบอร์ในระดับภูมิภาค
“นอกจากการหารือในระดับรัฐมนตรีของกลุ่มประเทศอาเซียนด้วยกัน และความร่วมมือกับรัฐบาลญี่ปุ่นแล้ว ที่ประชุมฯ ยังมีการหารือกับคู่เจรจาประเทศนอกกลุ่มอาเซียนที่มีความสําคัญด้วย เช่น สาธารณรัฐประชาชนจีน สาธารณรัฐเกาหลี สาธารณรัฐอินเดีย สหภาพยุโรป และสหรัฐอเมริกา เป็นต้น โดยได้หารือในประเด็นต่างๆ อาทิ การสนับสนุนการเข้าถึงบริการโทรศัพท์เคลื่อนที่ข้ามแดนอัตโนมัติเพื่อส่งเสริมการค้าอย่างโปร่งใส การสื่อสารระหว่างประเทศให้เป็นไปอย่างง่ายดายด้วยราคาที่ถูกลง โครงการ StartUp@ASEAN เพื่อการส่งเสริม พัฒนา แลกเปลี่ยนความรู้ของผู้ประกอบการ StartUp โครงการ ASEAN Maker Hackathon 2017 เพื่อการส่งเสริมเยาวชนในอาเซียนในระดับวิทยาลัยและมหาวิทยาลัย การหารือแผนแม่บทเกี่ยวกับการดูแลข้อมูล และการแลกเปลี่ยนทางดิจิทัล รวมถึงการหารือเรื่องตัวชี้วัดเพื่อประเมินความสําเร็จตามแผนแม่บทการพัฒนาเทคโนโลยีสารสนเทศของอาเซียน 2020 เป็นต้น” ดร.พิเชฐฯ กล่าว
*******************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีร่วมกับกระทรวงพัฒนาสังคมและความมั่นคงของมนุษย์ลงนามบันทึกความร่วมมือการให้ความช่วยเหลือผู้เสียหายจากการค้ามนุษย์เพื่อบังคับคดีให้เป็นไปตามคำพิพากษา
วันจันทร์ที่ 6 สิงหาคม 2561
กระทรวงยุติธรรม โดยกรมบังคับคดีร่วมกับกระทรวงพัฒนาสังคมและความมั่นคงของมนุษย์ลงนามบันทึกความร่วมมือการให้ความช่วยเหลือผู้เสียหายจากการค้ามนุษย์เพื่อบังคับคดีให้เป็นไปตามคําพิพากษา
กรมบังคับคดีร่วมกับกระทรวงพัฒนาสังคมและความมั่นคงของมนุษย์ลงนามบันทึกความร่วมมือการให้ความช่วยเหลือผู้เสียหายจากการค้ามนุษย์เพื่อบังคับคดีให้เป็นไปตามคําพิพากษา
เมื่อวันอาทิตย์ที่ ๕ สิงหาคม ๒๕๖๑ เวลา ๑๓.๐๐ น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ ให้เกียรติเป็นสักขีพยานในการลงนามบันทึกความร่วมมือว่าด้วยการให้ความช่วยเหลือผู้เสียหายจากการค้ามนุษย์เพื่อบังคับคดีให้เป็นไปตามคําพิพากษา ระหว่าง กระทรวงการพัฒนาสังคมและความมั่นคงของมนุษย์ กับกรมบังคับคดี กระทรวงยุติธรรม โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ และนางสาวรื่นวดี สุวรรณมงคล อธิบดีกรมบังคับคดี ร่วมลงนาม ณ ห้องฟีนิกซ์ ๒ อาคารอิมแพ็ค เอ็กซิบิชั่น เซ็นเตอร์ ฮอลล์ ๕ – ๘ เมืองทองธานี จังหวัดนนทบุรี
นางสาวรื่นวดี สุวรรณมงคล อธิบดีกรมบังคับคดี กล่าวว่า ความร่วมมือกันระหว่างกรมบังคับคดี และกระทรวงการพัฒนาสังคมและความมั่นคงของมนุษย์ เป็นการให้ความช่วยเหลือผู้เสียหายจากการค้ามนุษย์ในการบังคับคดีเกี่ยวกับค่าสินไหมทดแทนและค่าเสียหาย เพื่อการลงโทษให้เป็นไปตามเจตนารมณ์ของกฎหมายและมีประสิทธิภาพมากยิ่งขึ้น โดยกรมบังคับคดีสนับสนุนการมีส่วนร่วมในการบังคับคดีเกี่ยวกับค่าสินไหมทดแทนและค่าเสียหายเพื่อการลงโทษให้มีความรวดเร็วยิ่งขึ้น ได้แก่ การยึดทรัพย์สิน กรมบังคับคดีจะกําหนดผู้ประสานงานกับกระทรวงการพัฒนาสังคมและความมั่นคงของมนุษย์ในการตั้งเรื่องบังคับคดี โดยขอให้กระทรวงการพัฒนาสังคมและความมั่นคงของมนุษย์แจ้งนัดหมายล่วงหน้าอย่างน้อย ๓ วันทําการ เว้นแต่เป็นกรณีจําเป็นเร่งด่วนให้แจ้งล่วงหน้า ๑ วันทําการ การอายัดทรัพย์สิน การอายัดเงินฝากในบัญชีธนาคารของจําเลย โดยกระทรวงการพัฒนาสังคมและความมั่นคงของมนุษย์ไม่ต้องเดินทางมาตั้งเรื่องอายัดทรัพย์สินที่กรมบังคับคดี การเก็บรักษาทรัพย์สินที่ยึด ณ สถานที่เก็บรักษาทรัพย์สินกรมบังคับคดี เว้นแต่ในกรณีที่จะต้องเก็บรักษาทรัพย์สินนอกสถานที่ กรมบังคับคดีและกระทรวงการพัฒนาสังคมและความมั่นคงของมนุษย์จะร่วมกันจัดหาสถานที่เก็บรักษาทรัพย์สินที่ยึดประจําท้องที่พร้อมพนักงานรักษาความปลอดภัยภายใต้การดูแลของเจ้าพนักงานบังคับคดี การจําหน่ายทรัพย์สิน การตรวจสอบรับรองบัญชี และการจ่ายเงินส่วนได้จากการบังคับคดี โดยกรมบังคับคดีจะส่งบัญชีแสดงรายรับ – จ่าย ไปให้กระทรวงการพัฒนาสังคมและความมั่นคงของมนุษย์ตรวจรับรองบัญชี ทางไปรษณีย์ โดยไม่ต้องเดินทางไปตรวจรับรองบัญชีด้วยตนเอง
นอกจากนี้ ทั้งสองฝ่ายตกลงที่จะให้การสนับสนุนซึ่งกันและกัน ด้านวิชาการ บุคลากร หรือด้านอื่นๆ ตามความจําเป็นเพื่อให้คําปรึกษา แนะนํา แลกเปลี่ยนความรู้ และประสบการณ์ในการบังคับคดีเกี่ยวกับค่าสินไหมทดแทน และค่าเสียหายเพื่อการลงโทษโดยการยึด อายัด และจําหน่ายทรัพย์สิน เพื่อให้ความช่วยเหลือแก่ผู้เสียหายจากการค้ามนุษย์ในการบังคับคดีให้เป็นไปตามคําพิพากษาอย่างมีประสิทธิภาพและรวดเร็วยิ่งขึ้น อันจะเป็นผลดีต่อสิทธิของผู้เสียหายจากการค้ามนุษย์ที่พึ่งจะได้รับ และภาพลักษณ์ที่ดีของประเทศไทยในการป้องกันและปราบปรามการค้ามนุษย์ต่อไป
รัฐบาลไทย-ข่าวทำเนียบรัฐบาล-รองนายกรัฐมนตรีแจง ไทยเตรียมความพร้อมเพื่อชี้แจงต่อสหภาพยุโรปเรื่องการแก้ปัญหาการทำประมงผิดกฎหมาย
วันจันทร์ที่ 26 กุมภาพันธ์ 2561
รองนายกรัฐมนตรีแจง ไทยเตรียมความพร้อมเพื่อชี้แจงต่อสหภาพยุโรปเรื่องการแก้ปัญหาการทําประมงผิดกฎหมาย
รองนายกรัฐมนตรีแจง ไทยเตรียมความพร้อมเพื่อชี้แจงต่อสหภาพยุโรปเรื่องการแก้ปัญหาการทําประมงผิดกฎหมาย
วันนี้ (26 กุมภาพันธ์ 2561) เวลา 11:00 น. พลเอก ฉัตรชัย สาริกัลยะ รองนายกรัฐมนตรี ให้สัมภาษณ์สื่อมวลชนประจําทําเนียบรัฐบาล ภายหลังเป็นประธานการประชุมคณะอนุกรรมการ การแก้ปัญหาการทําประมงผิดกฎหมาย (IUU) ณ ห้อง 2503 ตึกบัญชาการ 2 ชั้น 5 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวว่า สัปดาห์ที่ผ่านมารัฐบาลได้ส่งคณะเจ้าหน้าที่การแก้ปัญหาการทําประมงผิดกฎหมายของไทยเข้าพบหารือกับคณะทํางานของสหภาพยุโรป ณ กรุงบรัสเซลส์ ราชอาณาจักรเบลเยียม เพื่อหารือถึงความคืบหน้าในการดําเนินการแก้ไขปัญหาสําคัญของไทยนี้ ซึ่งคณะเจ้าหน้าที่ได้รายงานต่อรองนายกรัฐมนตรีว่า คณะทํางานของสหภาพยุโรปให้ความสําคัญในเรื่องการบังคับใช้กฎหมาย โดยอยากให้ประเทศไทยมีการบังคับใช้กฎหมายและมีบทลงโทษอย่างเคร่งครัดและจริงจัง โดยคณะเจ้าหน้าที่ของไทยได้ชี้แจงต่อคณะทํางานของสหภาพยุโรปว่า ประเทศไทยมีความคืบหน้าอย่างมากในการบังคับใช้กฎหมาย โดยคดีที่คั่งค้างที่มีความคืบหน้าแล้วคืบหน้ามากกว่า 80 เปอร์เซ็นต์ โดยเฉลี่ย ซึ่งคณะทํางานของสหภาพยุโรปแสดงความพอใจ สําหรับการบริหารจัดการกองเรือ ที่ก่อนหน้านี้มีเรือประมงหลายร้อยลําสูญหายหรือพิสูจน์ไม่ได้ว่าอยู่แหล่งใดนั้น ปัจจุบันคณะเจ้าหน้าที่ของไทยสามารถให้ข้อมูลครบถ้วนได้เกือบทั้งหมด มีเพียงสองลําเท่านั้นที่ยังไม่ทราบแหล่งที่อยู่ เนื่องจากสูญหายมาเป็นเวลานานแล้ว ซึ่งสหภาพยุโรปเข้าใจและยอมรับในความคืบหน้าของการดําเนินการของไทย
รองนายกรัฐมนตรียังกล่าวเพิ่มเติมว่า สหภาพยุโรปจะส่งคณะทํางานเดินทางมาประเทศไทย เพื่อติดตามความคืบหน้าของการดําเนินการของไทยระหว่างวันที่ 4-11 เมษายน 2561 และรัฐบาลไทยมีความพร้อมอย่างเต็มที่ ในการต้อนรับและให้ข้อมูลต่อคณะทํางานของสหภาพยุโรป นอกจากนี้ รองนายกรัฐมนตรียังได้มีคําสั่งให้เตรียมการประชุมผ่าน Video Conference ในวันที่ 5 มีนาคม 2561 เพื่อเตรียมความพร้อมก่อนที่คณะทํางานของสหภาพยุโรปจะมาเยือนไทย โดยจะมีการหารือเรื่อง ศูนย์ควบคุมการแจ้งเรือเข้า - ออก (Port In - Port Out: PIPO) ซึ่งรองนายกรัฐมนตรีขอให้มีการดําเนินการจัดจํานวนผู้ควบคุมดูแลเรือและจํานวนเรือเข้า-ออก ให้มีความสอดคล้องกัน รวมทั้งให้ชุดเฉพาะกิจเพื่อตรวจสอบการกระทําผิดของเรือเตรียมข้อมูลและรายงานผลการตรวจสอบ โดยเฉพาะประเด็น การบังคับใช้กฎหมายที่คณะทํางานของสหภาพยุโรปให้ความสนใจนั้น ได้สั่งการให้เตรียมข้อมูลชี้แจงในการประชุมวันที่ 5 มีนาคม 2561 ด้วย
รองนายกรัฐมนตรีกล่าวในช่วงท้ายว่า รัฐบาลไทยได้ดําเนินการแก้ไขปัญหาการทําประมงผิดกฎหมายอย่างจริงจัง มีการเตรียมข้อมูลเพื่อตอบข้อสงสัยของสหภาพยุโรปอย่างเต็มที่ พร้อมชี้แจงสิ่งที่ไทยได้ดําเนินการและปรับปรุงการทํางานเพื่อแก้ไขปัญหานี้ให้มีประสิทธิภาพ เป็นไปตามกฎหมายสากล และมีความยั่งยืน เชื่อมั่นว่า สิ่งที่รัฐบาลได้ดําเนินงานมา จะทําให้สหภาพยุโรปเห็นถึงความตั้งใจจริงของรัฐบาลไทยในการแก้ปัญหาการทําประมงผิดกฎหมาย
...................................
รัฐบาลไทย-ข่าวทำเนียบรัฐบาล-พม. จัดงาน “เสริมพลัง เชิดชูเกียรตินักกีฬาคนพิการและผู้ฝึกสอน” และพิธีมอบเงินสมนาคุณให้กับนักกีฬาคนพิการและผู้ฝึกสอน ที่เข้าร่วมแข่งขันกีฬาคนพิการแห่งชาติ ครั้งที่ 35 “สมิหลาเกมส์”
วันอังคารที่ 26 กันยายน 2560
พม. จัดงาน “เสริมพลัง เชิดชูเกียรตินักกีฬาคนพิการและผู้ฝึกสอน” และพิธีมอบเงินสมนาคุณให้กับนักกีฬาคนพิการและผู้ฝึกสอน ที่เข้าร่วมแข่งขันกีฬาคนพิการแห่งชาติ ครั้งที่ 35 “สมิหลาเกมส์”
พม. จัดงาน “เสริมพลัง เชิดชูเกียรตินักกีฬาคนพิการและผู้ฝึกสอน” และพิธีมอบเงินสมนาคุณให้กับนักกีฬาคนพิการและผู้ฝึกสอน ที่เข้าร่วมแข่งขันกีฬาคนพิการแห่งชาติ ครั้งที่ 35 “สมิหลาเกมส์”
วันนี้ (25 ก.ย. 60) เวลา 14.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดงาน "เสริมพลัง เชิดชูเกียรตินักกีฬาคนพิการและผู้ฝึกสอน” และพิธีมอบเงินสมนาคุณให้กับนักกีฬาคนพิการและผู้ฝึกสอน ที่เข้าร่วมแข่งขันกีฬาคนพิการแห่งชาติ ครั้งที่ 35 "สมิหลาเกมส์” เพื่อเป็นการยกย่องเชิดชูเกียรติและให้กําลังใจแก่นักกีฬาคนพิการและผู้ฝึกสอน ณ ห้องกษัตริย์ศึก 2 โรงแรมเดอะทวินทาวเวอร์ เขตปทุมวัน กรุงเทพฯ
พลตํารวจเอก อดุลย์กล่าวว่า รัฐบาล โดยกระทรวงการพัฒนาสังคมและความมั่นคงของมนุษย์ (พม.) มีนโยบายและให้ความสําคัญในการส่งเสริม พัฒนาศักยภาพ และเสริมสร้างคุณค่าให้ผู้พิการสามารถดํารงชีวิตประจําวัน มีส่วนร่วมในการพัฒนาประเทศ สร้างความภาคภูมิใจให้กับตนเอง ครอบครัว องค์กร สังคม และประเทศชาติ ได้อย่างมีเกียรติและอย่างเท่าเทียมกัน ภายใต้แนวคิด "ให้เกียรติ ให้โอกาส และให้กําลังใจ” ทั้งนี้ กระทรวง พม. ได้สนับสนุนนักกีฬาคนพิการที่อยู่ในการคุ้มครองของกรมส่งเสริมและพัฒนาคุณภาพชีวิตคนพิการ (พก.) เข้าร่วมแข่งขันกีฬาคนพิการแห่งชาติ ครั้งที่ 35 "สมิหลาเกมส์” ซึ่งมีนักกีฬาเข้าร่วมแข่งขันกีฬา 10 ประเภท รวมทั้งหมด 126 คน และได้รับเหรียญรางวัลทั้งหมด 61 ราย
พลตํารวจเอก อดุลย์กล่าวต่อไปว่า กระทรวง พม. ได้จัดงาน "เสริมพลัง เชิดชูเกียรตินักกีฬาคนพิการ และผู้ฝึกสอน” และพิธีมอบเงินสมนาคุณให้กับนักกีฬาคนพิการและผู้ฝึกสอน ที่เข้าร่วมแข่งขันกีฬาคนพิการแห่งชาติ ครั้งที่ 35 "สมิหลาเกมส์” ขึ้น เพื่อเป็นการยกย่องเชิดชูเกียรติและให้กําลังใจแก่นักกีฬาคนพิการและผู้ฝึกสอน นับเป็นความสําเร็จในการแข่งขันกีฬาคนพิการ ที่แสดงถึงความมุ่งมั่น ตั้งใจ อดทน ทุ่มเททั้งแรงกาย แรงใจในการเตรียมตัวฝึกซ้อมก่อนการแข่งขัน รวมทั้ง คณะครูผู้ฝึกสอนที่ทุ่มเทเสียสละในการสอนและฝึกซ้อมให้กับนักกีฬาอย่างเข้มแข็ง และต่อเนื่อง และขอให้ก้าวต่อไปข้างหน้าอย่างมีความหวัง และพลังใจ เพื่อเป้าหมายและความสําเร็จในวันข้างหน้าต่อไป ทั้งนี้ ได้มอบเงินสมนาคุณให้กับนักกีฬาคนพิการและผู้ฝึกสอน จํานวน 151 คน เป็นเหรียญทอง จํานวน 22 คน เหรียญเงิน จํานวน 21 คน เหรียญทองแดง จํานวน 18 คน รางวัลชมเชย จํานวน 65 คน และมอบเงินสมนาคุณให้กับคณะครูผู้ฝึกสอน จํานวน 25 คน
"การแข่งขันกีฬาคนพิการแห่งชาติ เป็นกิจกรรมของการให้เกียรติ และโอกาส ในการส่งเสริมคนพิการ ให้สามารถฟื้นฟูสมรรถภาพร่างกายและจิตใจ จนสามารถแสดงศักยภาพได้ไม่ต่างไปจากคนปกติ ตนจึงขอแสดง ความยินดีและชื่นชมนักกีฬา และครูผู้ฝึกสอนทุกท่านที่เข้าร่วม จนประสบความสําเร็จในการแข่งขันกีฬาแห่งชาติ ในครั้งนี้ จึงขอให้กําลังใจด้วยการมอบเงินสมนาคุณให้แก่ทุกท่าน และหวังว่าจะยังคงมุ่งมั่น ตั้งใจ ฝึกฝน พัฒนาความสามารถให้สูงขึ้น เป็นแบบอย่างที่ดีให้แก่คนพิการและทุกคนในสังคมต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 12 ปี ที่ถูกผู้เป็นแม่แท้ๆ บังคับขายบริการทางเพศ ที่ จ.ชลบุรี
วันพฤหัสบดีที่ 22 มิถุนายน 2560
รมว.พม. กําชับ จนท. เร่งเยียวยาจิตใจเด็กหญิงวัย 12 ปี ที่ถูกผู้เป็นแม่แท้ๆ บังคับขายบริการทางเพศ ที่ จ.ชลบุรี
รมว.พม. กําชับ จนท. เร่งเยียวยาจิตใจเด็กหญิงวัย 12 ปี ที่ถูกผู้เป็นแม่แท้ๆ บังคับขายบริการทางเพศ ที่ จ.ชลบุรี
วันนี้ (22 มิ.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคง
ของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 656/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีเด็กหญิงวัย 12 ปี นักเรียนชั้น ป.6 ของโรงเรียนแห่งหนึ่งในอําเภอบ้านบึง จังหวัดชลบุรี ได้เขียนเรียงความถึงครู โดยมีใจความว่า ถูกผู้เป็นแม่แท้ๆ บังคับให้ขายบริการทางเพศให้กับนักการเมืองท้องถิ่นรายหนึ่ง และหากไม่ยอมจะถูกทุบตีทําร้ายร่างกาย จนต้องหนีไปขออาศัยบ้านเพื่อนบ่อยครั้ง นั้น ตนได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว และให้การช่วยเหลือในเบื้องต้น ตามภารกิจด้านเด็กและเยาวชนของกระทรวง พม. พร้อมเร่งเยียวยาฟื้นฟูสภาพจิตใจของเด็กหญิงดังกล่าวอย่างใกล้ชิด เพื่อให้มีสภาพจิตใจที่เข้มแข็งและสามารถกลับมาใช้ชีวิตได้อย่างปกติในสังคม อีกทั้งร่วมกันหาแนวทางการช่วยเหลือดูแลและคุ้มครองสวัสดิภาพของเด็กตามพระราชบัญญัติคุ้มครองเด็ก พ.ศ. 2546 ต่อไป
รัฐบาลไทย-ข่าวทำเนียบรัฐบาล-พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๓/๒๕๖๓
วันพฤหัสบดีที่ 30 เมษายน 2563
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๓/๒๕๖๓
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๓/๒๕๖๓
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๓/๒๕๖๓
เมื่อวันที่ ๓๐ เมษายน ๒๕๖๓ ณ ห้องประชุม ๓๐๑ ตึกบัญชาการ ทําเนียบรัฐบาลพลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๓/๒๕๖๓ผ่านระบบ VDO conference โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม รองประธาน นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม กรรมการและเลขานุการ และ ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ ซึ่งมีกรรมการผู้ทรงคุณวุฒิและหน่วยงานที่เกี่ยวข้องเข้าร่วมการประชุม
ที่ประชุมมีมติเห็นชอบรายงานการประเมินผลกระทบสิ่งแวดล้อมหรือ EIA โครงการด้านคมนาคมและเหมืองแร่ รวมจํานวน ๓ โครงการ ได้แก่ ๑) โครงการก่อสร้างทางรถไฟสายบ้านไผ่-มหาสารคาม-ร้อยเอ็ด-มุกดาหาร-นครพนม ของการรถไฟแห่งประเทศไทย ซึ่งเป็นส่วนหนึ่งของแผนพัฒนาแนวพื้นที่เศรษฐกิจตะวันออก-ตะวันตก (East-West Economic Corridor) เชื่อมโยงโครงข่ายระบบขนส่งไปยัง สปป.ลาว และ ๒) โครงการเหมืองแร่เพื่ออุตสาหกรรมก่อสร้าง จํานวน ๒ แห่ง ในพื้นที่จังหวัดสระบุรี ของ บริษัท ทีพีไอ โพลีน จํากัด และจังหวัดนครราชสีมา ของ นายประสาน ยุวานนท์ ทั้งนี้ ให้เจ้าของโครงการ ต้องดําเนินการตามมาตรการฯ ที่กําหนดในรายงานฯ อย่างเคร่งครัด พร้อมทั้งรับความเห็นของคณะกรรมการฯ ไปดําเนินการ และให้นําเสนอคณะรัฐมนตรีตามขั้นตอนต่อไป
นอกจากนี้ ที่ประชุม ได้ให้ความเห็นชอบกับการดําเนินการด้านการอนุรักษ์ความหลากหลายทางชีวภาพของประเทศ ได้แก่ ร่างข้อเสนอเชิงนโยบายเพื่อการอนุรักษ์ คุ้มครองและใช้ประโยชน์ถิ่นอาศัยของชนิดพันธุ์พืชและสัตว์ที่ถูกคุมคาม และขั้นตอนการเสนอพื้นที่ชุ่มน้ําเข้าร่วมเป็นพื้นที่เครือข่ายนกอพยพในโครงการความร่วมมือพันธมิตรสําหรับการอนุรักษ์นกอพยพและการใช้ประโยชน์ถิ่นที่อยู่อาศัยของนกอพยพอย่างยั่งยืนในเส้นทางการบินเอเชียตะวันออก – ออสเตรเลีย เพื่อให้การดําเนินงานมีความชัดเจน และสามารถอนุรักษ์ ฟื้นฟู สร้างแรงจูงใจ และส่งเสริมให้หน่วยงานและประชาชนมีความเข้าใจและตื่นตัวในด้านการอนุรักษ์ความหลากหลายทางชีวภาพของประเทศและนําไปสู่การพัฒนาอย่างยั่งยืนต่อไป